Berlingske Tidende, 1816-04-01
Hos en honet godmodig Familie paa Landet eller i en Kiøbstæd uden for Kiøbenhavn ønsker et stille sædeligt Fruentimmer sig i Huset mod at betale 300 Rbdlr. N. V. for sig om Aaret. Har Familien Døttre deeler hun gjerne Værelse med dem, ligesom hun heller ikke skal findes uvillig til imellem at være til Lettelse i Huset med Syening, da hendes vigtigste Ønske er en blid og venskabelig Omgang. Man behager at opgive sit Navn, Boelig og Familiens Størrelse i en forseglet Billet til 7 paa det Berlingsk Contoir.